Ved årsskiftet blir Den norske kirke et selvstendig rettssubjekt og overtar blant annet arbeidsgiveransvaret for prester, proster og andre kirkelig ansatte fra staten, ifølge Vårt Land.

I samråd med uavhengige revisjonsselskaper har Kirkerådet kommet fram til summen de mener trengs: 3,77 milliarder kroner. I dette beløpet inngår blant annet lønnskostnader for 2015, men også penger til å etablere den nye enheten, deriblant en egenkapital på 1 milliard kroner og 500 millioner i forbindelse med virksomhetsoverdragelsen.

Når avisen presenterer summene for de regjeringspartienes kirketalspersoner, ønsker de ikke å kommentere dem utover følgende, knappe kommentarer:

– Dette kan vi ikke ta nå, sier Høyres Norunn Benestad.

– Vi må komme tilbake til summene når statsbudsjettet kommer, sier Fremskrittspartiets Bente Thorsen.